Public procurement notice: Contract Notice
Published: 2019-09-02
Buyer: Oulun kaupunki
Country: FI
Contract type: Services
Procedure: Innovation partnership
CPV classification: 72000000
Submission deadline: 2019-10-03
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Oulun kaupunki pyytää hankinnasta kiinnostuneita yrityksiä jättämään osallistumishakemuksen OuluBottia, älykästä virtuaaliassistenttia, koskevaan tarjouskilpailuun tämän hankintailmoituksen ja sen liitteiden mukaisesti. Liitteessä OuluBot pilvikuva määritykset ja ylemmän tason tavoitetilan kuvaus on kuvattu OuluBotin ominaisuuksiin liittyviä määrityksiä, vaatimuksia ja ylemmän tason tavoitetila. Kuvaukset toimivat lähtökohtina OuluBotin kehittämiseen innovaatiokumppanuutena. Markkinavuoropuheluissa käytyjen keskustelujen perusteella yksittäinen toimittaja ei välttämättä voi tarjota kaikkia tavoiteltavia ominaisuuksia. Yrityksillä on erilaisia mahdollisuuksia osallistua hankintaan, kuten konsortiot, ja nämä on kuvattu kohdassa Muut ehdot.
Hankinnan tavoitteena on kehittää virtuaalinen assistentti, joka on tekoälyä hyödyntävä robotti. Sen tehtävänä on toimia ”yhden luukun” periaatteen mukaisena kuntalaisen/matkailijan/yrityksen/asiakkaan ensisijaisena kontaktipisteenä. Tavoitteena on luoda perinteisiä Chatbot-robotteja huomattavasti kyvykkäämpi ja laadukkaampi tieto- ja sisältöturvallinen Chatbot, joka kykenee aidosti vuorovaikutteiseen personoituun keskusteluun käyttäjän kanssa (eli ei hae tietoa pelkästään etukäteen tallennetuista kysymys-vastaus pareista). Chatbot voi hyödyntää kirjoitetun tekstin lisäksi puheteknologiaa, osaa hyödyntää kuvan tunnistusta, paikannusteknologiaa ja kieliteknologiaa (automaattisten kielenkääntäjien hyödyntäminen). Lisäksi Chatbot on liitettävissä erilaisiin käyttöympäristöihin/-järjestelmiin ja sitä voidaan käyttää erilaisilla laitteilla: tietokoneilla, mobiililaitteilla tai mahdollisesti myös älytelevisioilla. Tavoitteena on, että Chatbot kykenee hyödyntämään API-tekniikkaa ohjatusti tiedon hakemisessa avoimesta datasta, kaupungin omista tietovarannoista tai toimijoiden sisäisistä tietokannoista. Chatbot kykenee ”verkostoitumaan” muiden toimijoiden chatbottien kanssa (eli hyödyntämään niiden osaamista), siirtämään keskustelun toiselle chatbotille tai asiakaspalveluiden erilaisiin chat-ratkaisuihin. Oulun kaupungin chat- ja puhelinkeskusteluista tallentuvaa massadataa voidaan mahdollisesti tekoälyä käyttäen hyödyntää myös asiakasymmärryksen muodostamisessa ja Chatbotin opettamisessa. Tavoitetilaan sisältyy useita kehityskohteita, joihin haetaan innovatiivisia ratkaisuja. Eri kohteiden yhdistelmäratkaisut ovat kiinnostavia ja lisäarvoa tuottavia.
Hankinnan vertailuperusteena on kokonaistaloudellinen edullisuus, jossa kehitysvaiheelle on määritelty kattohinta. Vertailuperusteet ja kattohinta on määritelty tässä hankintailmoituksessa myöhemmin kohdassa Päätöksenteon perusteet. Oulun kaupunki lähettää osallistumishakemusten perusteella soveltuvuusvaatimukset täyttäville ehdokkaille alustavan tarjouspyynnön ja kutsun osallistua neuvotteluihin. Neuvottelujen ensimmäinen kierros käydään kirjallisena. Alustavien tarjousten perusteella hankintayksikkö valitsee neuvottelujen toiselle kierrokselle kolme (3) tarjoajaa. Hankintayksikkö voi menettelyn aikana pyytää ehdokkailta uusia neuvottelujen perusteella mukautettuja tarjouksia. Neuvottelujen virallinen kieli on suomi. Tavoitteena on, että lopullinen tarjouspyyntö toimitetaan neuvotteluihin osallistuneille tarjoajille aikaisintaan helmikuussa 2020. Yksi tarjoajista valitaan innovaatiokumppaniksi kehittämisvaiheeseen. Tavoitteena on, että hankinnasta päätetään keväällä 2020. Oulun kaupunki pidättää oikeuden aikataulumuutoksiin ja menettelyn vaiheistuksen muutoksiin. Hankintailmoituksessa esitetyt kaikki ajat ovat arvioita, jotka täsmentyvät hankinnan edetessä.
1. Kehittämisvaihe, joka alkaa hankintapäätöksen tultua lainvoimaiseksi arviolta keväällä 2020 ja jonka päättymisajankohta on arviolta syksyllä 2021.
2. Toteutusvaihe, jolloin kehitetyn ratkaisun hankinta alkaa tilaajan ja palveluntuottajan erillisestä sopimuksesta.
Toteutusvaihe voi sisältää lisäominaisuuksien tai jatkokehitystyön hankkimista, joista tilaaja päättää erikseen.

Eligibility requirements: Vaatimukset esitetään ESPD-osassa ja/tai muualla hankintaa koskevissa asiakirjoissa.